
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904


	Θεατρικό αναλόγιο
ΠΝΕΥΜΟΝΕΣ

του Duncan Macmillan
στο Σπίτι της Κύπρου

Το Σπίτι της Κύπρου και ο Κινητήρας Studio Artistic Residency Centre, παρουσιάζουν τη Δευτέρα 12 Ιανουαρίου 2015, στις 20:00, στο Σπίτι της Κύπρου, Ξενοφώντος 2Α στο Σύνταγμα, θεατρικό αναλόγιο με το έργο του Duncan Macmillan, Πνεύμονες, σε μετάφραση Πάρι Ερωτοκρίτου.

Οι Πνεύμονες, ένα έργο για τις διάφορες μορφές που παίρνει η αγάπη σε διαφορετικά στάδια της ζωής μας, γράφτηκε το 2011 και παρουσιάζεται για πρώτη φορά στην Ελλάδα, στο πλαίσιο της σειράς «Θεατρικό Αναλόγιο στο Σπίτι της Κύπρου».

Ένα ζευγάρι, γύρω στα τριάντα, συζητούν για το μέλλον τους. Είναι μορφωμένοι, σκεπτόμενοι και προβληματισμένοι για το κατά πόσο έχουν τους σωστούς λόγους για να φέρουν στον κόσμο ένα παιδί. Όμως, σε μια εποχή υπερπληθυσμού της γης, τρομακτικών κλιματικών αλλά και πολιτικών αλλαγών, ποιοί είναι ακριβώς οι 'σωστοί λόγοι';

Τη σκηνοθετική επιμέλεια έχει η Βίκυ Αδάμου. Τον Άντρα και τη Γυναίκα ερμηνεύουν οι ηθοποιοί Πάρις Ερωτοκρίτου και Σοφία Μαραθάκη.
Είσοδος ελεύθερη

Διάρκεια 80 λεπτά

Σπίτι της Κύπρου

Ξενοφώντος 2Α, 105 57 Σύνταγμα

Τ. 210 3734934, F. 210 3734904, Ε. spiticy@otenet.gr, www.spititiskyprou.gr
Με τη στήριξη

5 Ιανουαρίου 2015
	O Duncan Macmillan είναι θεατρικός συγγραφέας και σκηνοθέτης. Διετέλεσε Writer in Residence στην θεατρική ομάδα Paines Plough και στο Royal Exhange Theatre. Έχει γράψει τα θεατρικά έργα, The forbidden zone (2014), Every brilliant thing (2013), Lungs (2011), Platform (2010), An object (2008), Monster (2007). Έχει τιμηθεί με πολλές διακρίσεις: Best New Play στα Off West End Awards (2013),Big Ambition Award, Old Vic (2009), Pearson Prize (2008), ενώ υπήρξε φιναλίστ για το JMK Directing Award (2010).

	Ο Πάρις Ερωτοκρίτου γεννήθηκε στην Κύπρο. Είναι καλλιτεχνικός διευθυντής και συνιδρυτής της ομάδας Fresh Target Theatre (www.fresh-target.com. Τα τελευταία χρόνια ζει και εργάζεται στο Λονδίνo. Είναι απόφοιτος της Δραματικής Σχολής Αθηνών και του Τμήματος Θεατρικής Σκηνοθεσίας της Βασιλικής Ακαδημίας του Λονδίνου (RADA) Από το 2013 είναι μέλος και βοηθός σκηνοθέτης στη φημισμένη ομάδα Cheek by Jowl του σκηνοθέτη Declan Donnellan με έδρα το Barbican του Λονδίνου. Έχει δουλέψει ως σκηνοθέτης στο Home Project UK 2013 του Theatre Royal Stratford East (Λονδίνο), ενώ υπήρξε καλλιτεχνικός συνεργάτης με το Bush Theatre (Λονδίνο). Έχει σκηνοθετήσει, μεταξύ άλλων, τις παραστάσεις Νέα Τάξη Πραγμάτων 1&2, Ο Εραστής, Συμβόλαιο Εργασίας και τις διεθνείς παραγωγές Adolf Churchill, και Fawlty Towers Dining Εxperience. Έχει επίσης γράψει το θεατρικό έργο A Slight Risk, ενώ διασκεύασε και σκηνοθέτησε τα έργα Η Κουζίνα (Α. Βέσκερ), Βασιλιάς Υμπύ (Α. Ζαρρύ), Ο Κύριος του Τζακ (Γιάννης Σκαρίμπας), Love and Money (Dennis Kelly) και Η Καρδιά Ενός Σκύλου (Μιχαήλ Μπουλγκάκοφ).

	Η Βίκυ Aδάμου είναι ηθοποιός, performer και σκηνοθέτης. Είναι απόφοιτος της Δραματικής Σχολής Αθηνών του Γιώργου Θεοδοσιάδη (1996) και της Σχολής Εικαστικών και Εφαρμοσμένων Τεχνών ΒΑΚΑΛΟ (1992). Είναι καλλιτεχνική διευθύντρια του πρώτου Artistic Residency Centre για παραστατικές τέχνες στην Αθήνα, του Κινητήρας Studio. Έχει σκηνοθετήσει τις παραστάσεις Ξένη Γλώσσα (2009) και Timeline Project (2013). Ως μέλος του Κινητήρα Χοροθέαμα έχει συμμετάσχει σε παραστάσεις όπως: Κλυταιμνήστρα Αόρατη (συμμετοχή στην Πλατφόρμα χορού 2008 στο Μέγαρο Μουσικής και στο Διεθνές Φεστιβάλ Fringe Theatre στην Ταϋλάνδη), Λυσιστράτη (συμμετοχή στην Πλατφόρμα χορού 2006 στο Μέγαρο Μουσικής), Πλεκτάνη, Καρδερίνες, Πόρτες και Σύννεφα (συμμετοχή στην Biennale Νέων Καλλιτεχνών από την Ευρώπη και τη Μεσόγειο, Τορίνο, Πάρμα, Μπιέλλα 1997). Συνεργάζεται με τους Splish-Splash του Γιάννη Ο. και έχει υπάρξει, για πολλά χρόνια, μέλος της Ομάδας «Δράσις» του Βασίλη Μυριανθόπουλου στις παραστάσεις: Μόλις Χώρισα, Ο κόσμος της Πάττυ και  Black out.

	Η Σοφία Μαραθάκη είναι ηθοποιός και σκηνοθέτης. Είναι απόφοιτος της Δραματικής Σχολής Αθηνών Γ. Θεοδοσιάδη , του Central School of Speech and Drama (Μ.Α Acting), του Middlesex University (Μ.Α Theatre Directing). Φοίτησε στο Εργαστήρι Υποκριτικής και Σκηνοθεσίας της Πειραματικής Σκηνής του Εθνικού Θεάτρου (διευθ. Σ. Λιβαθινός). Συμμετείχε σε διάφορα σεμινάρια για το θέατρο (Ακαδημία Gitis, Μόσχα, Βασιλική Ακαδημία Θεάτρου της Μαδρίτης, Theatre De Complicite, P. Gaulier, Τ. Μπαντή, Α. Μανωλικάκη, Jurij Alschitz, Marcello Magni, SITI company/New York, κ.ά). Είναι ιδρυτικό μέλος της ομάδας θεάτρου ΑΤΟΝΑλ. Ανήκει στο δυναμικό της καλλιτεχνικής ομάδας SKOUZE3. Το 2014 σκηνοθέτησε την παράσταση Εσωτερικό του Μ. Μαίτερλινκ στο Θέατρο του Νέου Κόσμου. Έπαιξε, στο πλαίσιο του Φεστιβάλ Αθηνών 2014, στην παράσταση Και τα ψάρια βγήκαν να πολεμήσουν ενάντια στους ανθρώπους της Α. Λίντελ.

